CELEX: 32013R0817
Language: da
Date: 2013-08-28 00:00:00
Title: Kommissionens forordning (EU) nr. 817/2013 af 28. august 2013 om ændring af bilag II og III til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår octenylravsyremodificeret arabisk gummi  EØS-relevant tekst

29.8.2013   
            
            
               DA
            
            
               Den Europæiske Unions Tidende
            
            
               L 230/7
            
         KOMMISSIONENS FORORDNING (EU) Nr. 817/2013
   af 28. august 2013
   om ændring af bilag II og III til Europa-Parlamentets og Rådets forordning (EF) nr. 1333/2008 og af bilaget til Kommissionens forordning (EU) nr. 231/2012 for så vidt angår octenylravsyremodificeret arabisk gummi
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, artikel 14, og artikel 30, stk. 5,
   under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (2), særlig artikel 7, stk. 5, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               I bilag III til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevaretilsætningsstoffer, fødevareenzymer, fødevarearomaer og næringsstoffer, og deres anvendelsesbetingelser.
            
         
               (3)
            
            
               Der fastsættes i Kommissionens forordning (EU) nr. 231/2012 (3) specifikationer for fødevaretilsætningsstoffer, der er opført i bilag II og III til forordning (EF) nr. 1333/2008.
            
         
               (4)
            
            
               Disse lister og specifikationerne kan opdateres i overensstemmelse med den fælles procedure, jf. artikel 3, stk. 1, i forordning (EF) nr. 1331/2008, enten på Kommissionens initiativ eller som følge af en ansøgning.
            
         
               (5)
            
            
               Der blev den 12. november 2007 indgivet en ansøgning om tilladelse til at anvende octenylravsyremodificeret arabisk gummi som emulgator i visse fødevarekategorier og i fødevarearomaer, og ansøgningen er blevet forelagt for medlemsstaterne.
            
         
               (6)
            
            
               Den Europæiske Fødevaresikkerhedsautoritet evaluerede sikkerheden af octenylravsyremodificeret arabisk gummi som emulgator, der skal tilsættes aromaer og visse andre fødevarer, og afgav udtalelse herom den 11. marts 2010 (4). Autoriteten konkluderede på basis af resultaterne af foreliggende undersøgelser, oplysningerne om selve akaciegummiet og om andre octenylravsyremodificerede stivelser, at brugen af octenylravsyremodificeret arabisk gummi som emulgator i fødevarer ved de foreslåede anvendelser og anvendelsesniveauer ikke vil være problematisk i forhold til sikkerheden.
            
         
               (7)
            
            
               Der er et teknologisk behov for at anvende octenylravsyremodificeret arabisk gummi som emulgator i visse fødevarer samt som emulgator i aromaolieemulsioner, som tilsættes mange forskellige fødevarer, da stoffet har forbedrede egenskaber sammenlignet med eksisterende emulgatorer. Det bør derfor tillades at anvende octenylravsyremodificeret arabisk gummi i de fødevarekategorier, der er ansøgt om, og at tildele dette fødevaretilsætningsstof nummeret E 423.
            
         
               (8)
            
            
               Specifikationerne for octenylravsyremodificeret arabisk gummi bør indarbejdes i forordning (EU) nr. 231/2012, når det optages på EU-listerne over fødevaretilsætningsstofferne i bilag II og III til forordning (EF) nr. 1333/2008 for første gang.
            
         
               (9)
            
            
               Forordning (EF) nr. 1333/2008 og forordning (EU) nr. 231/2012 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   Bilag II og III til forordning (EF) nr. 1333/2008 ændres som angivet i bilag I til nærværende forordning.
   Artikel 2
   Bilaget til forordning (EU) nr. 231/2012 ændres som angivet i bilag II til nærværende forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. august 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  EUT L 354 af 31.12.2008, s. 1.
   
      (3)  EUT L 83 af 22.3.2012, s. 1.
   
      (4)  EFSA Journal 2010; 8(3):1539.
   
      BILAG I
      
                  A.
               
               
                  I bilag II til forordning (EF) nr. 1333/2008 foretages følgende ændringer:
                  
                              1)
                           
                           
                              I del B, tabel 3 »Andre tilsætningsstoffer end farvestoffer og sødestoffer«, indsættes følgende oplysninger efter oplysningerne vedrørende fødevaretilsætningsstoffet E 422:
                              
                                          »E 423
                                       
                                       
                                          Octenylravsyremodificeret arabisk gummi«
                                       
                                    
                        
                              2)
                           
                           
                              I del E foretages følgende ændringer:
                              
                                          a)
                                       
                                       
                                          I kategori 05.4 »Pynt, overtræk og fyld, undtagen fyld på basis af frugt omfattet af kategori 4.2.4« indsættes følgende oplysninger efter oplysningerne vedrørende fødevaretilsætningsstoffet E 416:
                                          
                                                       
                                                   
                                                   
                                                      »E 423
                                                   
                                                   
                                                      Octenylravsyremodificeret arabisk gummi
                                                   
                                                   
                                                      10 000
                                                   
                                                   
                                                      Kun til glasur«
                                                   
                                                   
                                                       
                                                   
                                                
                                    
                                          b)
                                       
                                       
                                          I kategori 12.6 »Saucer« indsættes følgende oplysninger efter oplysningerne vedrørende fødevaretilsætningsstoffet E 416:
                                          
                                                       
                                                   
                                                   
                                                      »E 423
                                                   
                                                   
                                                      Octenylravsyremodificeret arabisk gummi
                                                   
                                                   
                                                      10 000«
                                                   
                                                   
                                                       
                                                   
                                                   
                                                       
                                                   
                                                
                                    
                                          c)
                                       
                                       
                                          I kategori 14.1.4 »Aromatiserede drikkevarer« indsættes følgende oplysninger efter oplysningerne vedrørende fødevaretilsætningsstoffet E 405:
                                          
                                                       
                                                   
                                                   
                                                      »E 423
                                                   
                                                   
                                                      Octenylravsyremodificeret arabisk gummi
                                                   
                                                   
                                                      1 000
                                                   
                                                   
                                                      Kun til energidrikke og til drikkevarer, der indeholder frugtsaft«
                                                   
                                                   
                                                       
                                                   
                                                
                                    
                        
            
                  B.
               
               
                  I bilag III til forordning (EF) nr. 1333/2008 foretages følgende ændringer:
                  I del 4 »Fødevaretilsætningsstoffer, herunder bærestoffer, i fødevarearomaer« indsættes følgende efter oplysningerne vedrørende fødevaretilsætningsstoffet E 416:
                  
                              »E 423
                           
                           
                              Octenylravsyremodificeret arabisk gummi
                           
                           
                              Aromaolieemulsioner anvendt i kategori 03: konsumis, 07.2: finere bagværk, 08.2: forarbejdet kød, kun til forarbejdet fjerkrækød, 09.2: forarbejdede fisk og fiskevarer, herunder bløddyr og krebsdyr, og i kategori 16: desserter, undtagen produkter, der er omfattet af kategori 1, 3 og 4
                           
                           
                              500 mg/kg i aromaemulsionen
                           
                        
                              Aromaolieemulsioner anvendt i kategori 14.1.4: aromatiserede drikkevarer, kun til aromatiserede drikkevarer, der ikke indeholder frugtsaft, og til kulsyreholdige aromatiserede drikkevarer, der indeholder frugtsaft, og i kategori 14.2: alkoholholdige drikkevarer, også tilsvarende drikkevarer uden alkohol eller med lavt alkoholindhold
                           
                           
                              220 mg/kg i aromaemulsionen
                           
                        
                              Aromaolieemulsioner anvendt i kategori 05.1: kakao- og chokoladevarer, der er omfattet af direktiv 2000/36/EF, 05.2: andre konfektureprodukter, herunder mikropastiller til at give frisk ånde, 05.4: pynt, overtræk og fyld, undtagen fyld på basis af frugt omfattet af kategori 4.2.4, og i kategori 06.3: morgenmadscerealier
                           
                           
                              300 mg/kg i aromaemulsionen
                           
                        
                              Aromaolieemulsioner anvendt i kategori 01.7.5: smelteost
                           
                           
                              120 mg/kg i aromaemulsionen
                           
                        
                              Aromaolieemulsioner anvendt i kategori 05.3: tyggegummi
                           
                           
                              60 mg/kg i aromaemulsionen
                           
                        
                              Aromaolieemulsioner anvendt i kategori 01.8: mejeriproduktanaloger, herunder »beverage whiteners«, 04.2.5: syltetøj, gelé og marmelade og lignende produkter, 04.2.5.4: nøddesmør og andre smørbare nøddeprodukter, 08.2: forarbejdet kød, 12.5: suppe og bouillon, 14.1.5.2: andre varer, kun til pulverkaffe og -te og til spiseklare retter baseret på cerealier
                           
                           
                              240 mg/kg i aromaemulsionen
                           
                        
                              Aromaolieemulsioner anvendt i kategori 10.2 forarbejdede æg og ægprodukter
                           
                           
                              140 mg/kg i aromaemulsionen
                           
                        
                              Aromaolieemulsioner anvendt i kategori 14.1.4: aromatiserede drikkevarer, kun til ikke kulsyreholdige drikkevarer, der indeholder frugtsaft, 14.1.2: frugtsaft som defineret i direktiv 2001/112/EF samt grøntsagssaft, kun til grøntsagsjuice og i kategori 12.6: saucer, kun til skysovs og søde saucer
                           
                           
                              400 mg/kg i aromaemulsionen
                           
                        
                              Aromaolieemulsioner anvendt i kategori 15: spiseklare snacks
                           
                           
                              440 mg/kg i aromaemulsionen«
                           
                        
            
   
      BILAG II
      I bilaget til forordning (EU) nr. 231/2012 indsættes følgende oplysninger efter specifikationerne for fødevaretilsætningsstoffet E 422:
      
         »E 423 OCTENYLRAVSYREMODIFICERET ARABISK GUMMI
         
         
                     
                        Synonymer
                     
                  
                  
                     Arabisk gummi-hydrogenoctenylbutandioat; arabisk gummi-hydrogenoctenylsuccinat; OSA-modificeret arabisk gummi; OSA-modificeret akaciegummi
                  
               
                     
                        Definition
                     
                  
                  
                     Octenylravsyremodificeret arabisk gummi er fremstillet ved at esterificere arabisk gummi (Acacia seyal) eller arabisk gummi (Acacia senegal) i en vandig opløsning med højst 3 % octenylravsyreanhydrid. Sprøjtetørres efterfølgende
                  
               
                     Einecs-nummer
                  
                  
                      
                  
               
                     Kemisk navn
                  
                  
                      
                  
               
                     Kemisk formel
                  
                  
                      
                  
               
                     Vægtmiddelmolekylvægten
                  
                  
                     Fraktion (i): 3,105 g/mol
                     Fraktion (ii) 1,106 g/mol
                  
               
                     Indhold
                  
                  
                      
                  
               
                     
                        Beskrivelse
                     
                  
                  
                     Offwhite til lys-gyldentbrunt, fritflydende pulver
                  
               
                     
                        Identifikation
                     
                  
               
                     Viskositet af en 5 % opløsning ved 25 °C
                  
                  
                     Ikke over 30 mPa.s
                  
               
                     Fældningsreaktion
                  
                  
                     Danner fnugget bundfald i bly-subacetat-opløsning (TS)
                  
               
                     Opløselighed
                  
                  
                     Let opløseligt i vand; uopløseligt i ethanol
                  
               
                     pH i en 5 % vandig opløsning
                  
                  
                     3,5 til 6,5
                  
               
                     
                        Renhed
                     
                  
               
                     Tørringstab
                  
                  
                     Ikke over 15 % (ved 105 °C i 5 timer)
                  
               
                     Esterificeringsgrad
                  
                  
                     Ikke over 0,6 %
                  
               
                     Aske i alt
                  
                  
                     Ikke over 10 % (530 °C)
                  
               
                     Syreuopløselig aske
                  
                  
                     Ikke over 0,5 %
                  
               
                     Vanduopløselige bestanddele
                  
                  
                     Ikke over 1,0 %
                  
               
                     Stivelse eller dextrin
                  
                  
                     En 2 % vandig opløsning af prøven koges, og der tilsættes ca. 0,1 ml iod TS. Der bør ikke fremkomme nogen blålig eller rødlig farve
                  
               
                     Tannin
                  
                  
                     Til 10 ml af en 2 % vandig opløsning af prøven tilsættes ca. 0,1 ml ferrichlorid TS. Der bør ikke forekomme mørkfarvning eller dannes mørkt bundfald
                  
               
                     Rest-octenylravsyre
                  
                  
                     Ikke over 0,3 %
                  
               
                     Bly
                  
                  
                     Ikke over 2 mg/kg
                  
               
                     
                        Mikrobiologiske kriterier
                     
                  
               
                     
                        Salmonella sp.
                  
                  
                     Ingen i 25 g
                  
               
                     
                        Escherichia coli
                     
                  
                  
                     Ingen i 1 g«